《叹老》
清代·缪九畴

杨楫入平湖，风波阻中途。在昔曾远游，似为饥所驱。

勉励从兹曾，屡空常晏如。一去三十年，岁月共相疏。

今我不为乐，胡事乃踌躇。顾盼莫谁知，浪莽林野娱。

劲风无荣木，桑竹残朽株。日月掷人去，指景限西隅。

老夫有所爱，时还读我书。日没烛可炳，此语真不虚。

作者简介：字思范，号书屏。晚号穫堂旧主。郡诸生。精校勘之学，尝随其族父艺风太史校经数十年。故常州先哲遗书、续碑传集均列名分校，五十以后始学为诗，学力孟晋，著有穫堂旧话。穫堂诗钞衲苏词。其集陶诗一卷则与予及阳湖吴闻元合刻，名三家集陶诗。年七十一卒。